«LA» omdirigeres hit. For forkortelsen for den amerikanske delstaten, se Louisiana.

**Los Angeles** (ofte forkortet **LA**, fullt navn: *City of Los Angeles*, opprinnelig navn: *El Pueblo de la Reyna de Los Angeles* *(Byen til englenes dronning*)) er en by i det sørlige California på vestkysten av USA. Los Angeles er den største byen i California, og den nest største byen i USA (etter New York) med et innbyggertall på 3,976 millioner (2016), med forsteder ca. 17,8 millioner. Los Angeles ligger i Los Angeles County. Byen er USAs største byområde i utstrekning, med ca. 1200 km² med bebyggelse. Los Angeles er kjent som storprodusent av populærkultur, og er blant annet sentrum for den amerikanske filmindustrien.

Historie
--------

Los Angeles-området har vært bebodd av den amerikanske urbefolkningen i tusenvis av år, i hovedsak av Chumashfolket og Tongvafolket.

Europeere kom til Los Angeles første gang i 1542, da spanjolen Juan Rodríguez Cabrillo reiste gjennom området. Det var imidlertid ikke før i 1769 at spanjolene etablerte en permanent bosetning i området, da de etablerte Mission San Gabriel Arcangel her.

Den 4. september 1781 grunnla nybyggere fra misjonen en by. Denne byen ble kalt *El Pueblo de Nuestra Señora la Reina de los Ángeles del Río de la Porciúncula*. Dette bynavnet viser tilhørighet til fransiskanerne; det var i et italiensk kapell i Porzioncula nær Assisi at den fransiskanske bevegelse ble til.[]

Frem til Den meksikansk-amerikanske krigen i 1846–48 var byen en liten meksikansk småby. Etter den amerikanske erobringen av California begynte byen å vokse raskt, som et resultat av gullfeberen fra 1849. I 1850 fikk Los Angeles bystatus.[]

Jernbanen kom til Los Angeles i 1876. I 1892 ble det oppdaget olje utenfor byen, og i 1923 sørget Los Angeles for en fjerdedel av verdens oljeutvinning.[]

I 1913 sørget William Mulholland for å få lagt en akvedukt som sørget for byens vanntilførsel. Fra og med 1915 sørget denne vannledningen for at Los Angeles absorberte dusinvis av nabokommuner uten egen vanntilførsel.[]

Fra 1920-tallet ble Los Angeles sentrum for filmindustrien og luftfartsindustrien. I 1932 ble de olympiske leker holdt i Los Angeles, noe som bidro ytterligere til byens vekst. Andre verdenskrig bidro også til den voldsomme veksten til byen, og førte også med seg eksil-tyskere som Thomas Mann, Bertolt Brecht og Lion Feuchtwanger.[]

I 1965 rystet opptøyer i bydelen Watts USA. Akkurat som i opptøyene i 1992 etter Rodney King-saken ble de store problemene med rasisme og overgrep mot etniske minoriteter (svarte og latinere) avslørt. Sommer-OL i 1984 ble også holdt i Los Angeles.

Geografi og klima
-----------------

### Geografi

Los Angeles’ totale areal er 1 290,6 km², hvorav 1 214,9 km² er land. 5,86 % av byens areal er vann. Byens høyeste punkt er Sister Elsie Peak på ca. 1500 meter. Sister Elsie Peak er en del av fjellet Mt. Lukens, som ligger nordøst i San Fernando-dalen. Los Angeles-elven er en elv som renner fra San Fernando-dalen, gjennom bykjernen og ut i Stillehavet. Nesten hele elven er lagt i betong.[]

### Klima

Los Angeles har middelhavsklima, med mild, varm vinter og varm, tørr sommer. Vind fra havet gjør Los Angeles noe svalere enn områdene i innlandet. Om sommeren kan temperaturene komme over 32 ℃, og på vinteren kan de komme over 19 ℃. Los Angeles har 325 soldager i året og ca. 3250 timer solskinn. Det er bare i vinterhalvåret det kommer nedbør av betydning. Los Angeles fikk i årene 1877-2012 i gjennomsnitt 380,5 mm nedbør i året, ifølge Los Angeles Almanac. 
Varmerekorden i Los Angeles ble satt den 26. juni 1990 med 44,4 ℃. Kulderekorden ble satt 4. januar 1949 med −2,2 ℃.[]

### Forurensning

Los Angeles’ store utstrekning og manglende utbygde kollektivtransport gjør at byen har store forurensningsproblemer. All biltrafikken fører til at byen plages med luftforurensning, den såkalte smogen. Problemene er spesielt store i San Fernando-dalen. Forurensning fra industri kommer her i tillegg til utslippene fra motoriserte kjøretøy.[]

### Seismisk aktivitet

Som resten av California er Los Angeles stadig utsatt for jordskjelv. Flesteparten av jordskjelvene er mindre, men i 1971, 1987 og 1994 var det større jordskjelv i byen som førte til skader for milliarder av dollar.[]

Kommunikasjoner
---------------

### Flyplasser

De viktigste flyplassene i Los Angeles-området er

* Los Angeles internasjonale lufthavn
* LA/Ontario internasjonale lufthavn
* John Wayne lufthavn
* Long Beach lufthavn

### Havn

Los Angeles havn er av de største i USA. Den ligger i San Pedro Bay i San Pedro-området, omtrent 230 km sør for sentrum. Havna er også kalt Los Angeles Harbour og WORLDPORT LA, havnekomplekset besitter 30 km² land og vann langs 69 km ved sjøen. Det grenser til den separate havnen i Long Beach.[]

### Biltrafikk

Biltrafikken i storbyområdet er så betydelig at den har forårsaket mye luftforurensning i deler av byen. De senere årene har det imidlertid blitt satset stadig mer på kollektivtrafikk. Bybane- og t-banesystemet Los Angeles County Metro Rail og flere busser er viktige deler av denne satsingen.[]

Sport
-----

Sportsklubber fra Los Angeles:

* Basketball: LA Lakers, LA Clippers
* Amerikansk fotball: LA Rams, LA Chargers
* Fotball:LAFC, LA Galaxy
* Ishockey: LA Kings
* Baseball: LA Dodgers, LA Angels

Vennskapsbyer
-------------

Et skilt utenfor rådhuset som peker mot Los Angeles' søsterbyer
Los Angeles har 25 søsterbyer, oppramset kronologist etter årstallet når de ble søsterby:

* Israels flagg Eilat i Israel (1959)
* Japans flagg Nagoya i Japan (1959)
* Brasils flagg Salvador i Bahia i Brasil (1962)
* Frankrikes flagg Bordeaux i Frankrike (1964)
* Tysklands flagg Berlin i Tyskland (1967)
* Zambias flagg Lusaka i Zambia (1968)
* Mexicos flagg Mexico by i Mexico (1969)
* New Zealands flagg Auckland i New Zealand (1971)
* Sør-Koreas flagg Busan i Sør-Korea (1971)
* Indias flagg Mumbai i India (1972)
* Irans flagg Teheran i Iran (1972)
* Taiwans flagg Taipei i Taiwan - Republikken Kina (1979)
* Kinas flagg Guangzhou i Folkerepublikken Kina (1981)
* Hellas’ flagg Athen i Hellas (1984)
* Russlands flagg St. Petersburg i Russland (1984)
* Canadas flagg Vancouver i British Columbia i Canada (1986)
* Egypts flagg Giza i Egypt (1989)
* Indonesias flagg Jakarta i Indonesia (1990)
* Litauens flagg Kaunas i Litauen (1991)
* Filippinenes flagg Makati i Filippinene (1992)
* Kroatias flagg Split i Kroatia (1993)
* El Salvadors flagg San Salvador i El Salvador (2005)
* Libanons flagg Beirut i Libanon (2006)
* Italias flagg Ischia i Campania i Italia (2006)
* Armenias flagg Jerevan i Armenia (2007)
* Pakistans flagg Faisalabad i Pakistan (2009)

I tillegg har Los Angeles følgende vennskapsbyer.:

* Englands flagg London i England
* Polens flagg Łódź i Polen
* Englands flagg Manchester i England
* Israels flagg Los Angeles har også et utviklingspartnerskap med Tel Aviv i Israel.

Galleri
-------

* DowntownDowntown
* Downtown på nattestidDowntown på nattestid
* Downtown Los Angeles, sett fra Mulholland DriveDowntown Los Angeles, sett fra Mulholland Drive
* Capitol RecordsCapitol Records
* Solnedgang på Venice BeachSolnedgang på Venice Beach
* Sentrum i Los AngelesSentrum i Los Angeles
* HollywoodHollywood

Referanser
----------

1. ↑  United States. Bureau of the Census (2016) (på en), *2016 U.S. Gazetteer Files*, Washington D.C.: Bureau of the Census, Wikidata Q32859555,
2. ↑  ; besøksdato: 21. september 2021.
3. ↑  «Sister Cities of Los Angeles». sistercities.lacity.org. Besøkt 29. september 2011.
4. ↑  «Twinning link with LA». Manchester Evening News. Arkivert fra originalen 9. juli 2011. Besøkt 28. juli 2009.
5. ↑  «Sister cities of Los Angeles, Inc». 2010. Besøkt 8. februar 2010.
6. ↑  «Tel Aviv/Los Angeles Partnership». The Jewish Federation of Greater Los Angeles. 2007. Arkivert fra originalen 23. juni 2008. Besøkt 7. august 2008.

Eksterne lenker
---------------

* (en) Offisielt nettsted Rediger på Wikidata

* (en) Los Angeles – kategori av bilder, video eller lyd på Commons Rediger på Wikidata

* (en) Los Angeles – galleri av bilder, video eller lyd på Commons Rediger på Wikidata
* (en)  Los Angeles hos Wikivoyage

| * v
* d
* r
USAs 50 største byer |
| --- |
| 
* 1. New York
* 2. Los Angeles
* 3. Chicago
* 4. Houston
* 5. Philadelphia
* 6. Phoenix
* 7. San Antonio
* 8. San Diego
* 9. Dallas
* 10. San Jose
* 11. Jacksonville
* 12. Indianapolis
* 13. San Francisco
* 14. Austin
* 15. Columbus
* 16. Fort Worth
* 17. Charlotte
* 18. Detroit
* 19. El Paso
* 20. Memphis
* 21. Baltimore
* 22. Boston
* 23. Seattle
* 24. Washington
* 25. Nashville
* 26. Denver
* 27. Louisville
* 28. Milwaukee
* 29. Portland
* 30. Las Vegas
* 31. Oklahoma City
* 32. Albuquerque
* 33. Tucson
* 34. Fresno
* 35. Sacramento
* 36. Long Beach
* 37. Kansas City
* 38. Mesa
* 39. Virginia Beach
* 40. Atlanta
* 41. Colorado Springs
* 42. Omaha
* 43. Raleigh
* 44. Miami
* 45. Cleveland
* 46. Tulsa
* 47. Oakland
* 48. Minneapolis
* 49. Wichita
* 50. Arlington

 |

| * v
* d
* r
De olympiske ringer Arrangørbyer av De olympiske sommerlekene |
| --- |
| **1896**: Athen • **1900**: Paris • **1904**: St. Louis • **1908**: London • **1912**: Stockholm • ***1916** avlyst grunnet første verdenskrig* • **1920**: Antwerpen • **1924**: Paris • **1928**: Amsterdam • **1932**: Los Angeles • **1936**: Berlin • ***1940** & **1944** avlyst grunnet andre verdenskrig* • **1948**: London • **1952**: Helsingfors • **1956**: Melbourne • **1960**: Roma • **1964**: Tokyo • **1968**: Mexico by • **1972**: München • **1976**: Montréal • **1980**: Moskva • **1984**: Los Angeles • **1988**: Seoul • **1992**: Barcelona • **1996**: Atlanta • **2000**: Sydney • **2004**: Athen • **2008**: Beijing • **2012**: London • *2016*: *Rio de Janeiro* • *2020*: *Tokyo* • *2024*: *Paris* • *2028*: *Los Angeles* |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** TasteAtlas **·** Brockhaus Enzyklopädie **·** Encyclopædia Universalis **·** Nationalencyklopedin **·** VIAF **·** GND **·** LCCN **·** BNF **·** BNF **·** BNF (data) **·** BNF (data) **·** SUDOC **·** NLA **·** NDL **·** NKC **·** BNE **·** GeoNames **·** GeoNames **·** MusicBrainz **·** GNIS **·** GNIS
 |